OzLabs/hebrew-wiki-articles huggingface dataset:
צ'רקסיה

צ'רקסיה (באדיגית: Адыгэ Хэку) הייתה מדינה ואזור היסטורי בחלק הצפוני של חבל הקווקז לאורך החוף הצפון מזרחי של הים השחור. צ'רקסיה נכבשה על ידי רוסיה במהלך המלחמה הרוסית-צ'רקסית (1763–1864), כאשר בעקבות המלחמה בסביבות 90% מהעם הצ'רקסי הוגלו מהאזור או נטבחו במהלך רצח העם הצ'רקסי.

במהלך תקופת ימי הביניים צ'רקסיה נשלטה באופן נומינלי על ידי הנסיך הגדול הנבחר, אולם לנסיכויות ולשבטים בודדים הייתה אוטונומיה ניכרת. בין המאה ה-18 למאה ה-19 החל להיווצר ממשל מרכזי בצ'רקסיה. בתחילת ימי הביניים ובתקופות קדומות יותר הצ'רקסים שלטו גם בחלק הצפוני של נהר הקובאן, אך עם הפשיטות של האימפריה המונגולית, אורדת הזהב וחאנת קרים, הצ'רקסים בחרו לסגת לחלק הדרומי של חבל קובאן, ובעקבות כך הם נמצאו בעיקר באזור שהשתרע מחצי האי תמאן עד צפון אוסטיה. בתקופת ימי הביניים הצ'רקסים הצליחו להכניע ולהפוך לואסלים את קרצ'אי-בלקאר ואת האוסטים. המונח צ'רקסיה משמש גם כשם הכולל לכל המדינות הצ'רקסיות שהוקמו בטריטוריה שנשלטה על ידי הצ'רקסים, כמו למשל זיקיה.

מבחינה משפטית ובינלאומית הסכם בלגרד משנת 1739 בין אוסטריה לטורקיה הוביל להכרה בעצמאותה של צ'רקסיה המזרחית (קברדה). גם האימפריה הרוסית וגם האימפריה העות'מאנית הכירו בה, והמעצמות הגדולות באותה תקופה היו עדות להסכם. גם הקונגרס של וינה שהתקיים בתקופה שבין 1814 ל-1815 הכיר בעצמאותה של צ'רקסיה. בשנת 1837 מנהיגי צ'רקסיה ניסו להוביל לכך שתהיה הכרה משפטית בצ'רקסיה מצד מדינות אירופה. בעקבות כך בריטניה הכירה בצ'רקסיה. עם זאת במהלך המלחמה הרוסית-צ'רקסית האימפריה הרוסית לא הכירה בצ'רקסיה כטריטוריה עצמאית, והתייחסה אליה כטריטוריה רוסית שנמצאת תחת כיבוש של אוכלוסייה מורדת, וזאת למרות שלרוסיה באותה העת לא הייתה שום בעלות על אותה הטריטוריה והיא בכלל לא שלטה באותה הטריטוריה.

למרות שצ'רקסיה היא המולדת המקורית של העם הצ'רקסי, כיום רוב הצ'רקסים חיים בגלות, בעקבות רצח העם הצ'רקסי.

== ראו גם ==
* יום הזיכרון הצ'רקסי
* גלות הצ'רקסים
* המלחמה הרוסית-צ'רקסית

==קישורים חיצוניים==

==הערות שוליים==

קטגוריה:מלחמת האזרחים ברוסיה
קטגוריה:מדינות לשעבר באירופה
קטגוריה:צ'רקסים
צבי פרילוצקי

צבי פרילוּצקי (נולד בשם הירש-שלום פרילוצקי; 1862–1942 גטו ורשה) היה עיתונאי, עורך ופעיל ציוני. היה בין המייסדים ועורך הראשי של העיתון היידי היומי דער מאמענט.

==ביוגרפיה== 
הוא חונך על ידי אביו ברוח תנועת ההשכלה. הוא למד באוניברסיטאות של קייב וברלין. החל מתחילת שנות ה-90 של המאה ה-19 הוא כתב בשביל העיתון העברי, המליץ. הוא ניסה את כוחותיו בעסקים ופתח חנות, אך נאלץ לסגור אותה וב-1898 הוא עבר להתגורר בסנקט פטרבורג ושם עבר לעסוק בעיתונות בלבד, הוא כתב בעיקר בנושאים ציוניים בעיתונים, כגון: המליץ, הצפירה והזמן. כמו כן הוא כתב ברוסית בשביל בודושנוסט וייברייסקי ייז'גודניק וביידיש בשביל בלעטער פון א טאגבוך.

פרילוצקי היה מראשוני חובבי ציון והיה חבר בארגון הציוני בני משה שמייסדו היה אחד העם.

הוא נפטר בגטו ורשה ב-1942.

==עיתונאות יידיש==
ב-1905 הוא קיבל רישיון מטעם השלטונות של האימפריה הרוסית להוציא עיתון יידי בשם דער וועג (עברית: הדרך). בין הכותבים של דער וועג נמנה גם בנו של צבי פרילוצקי, נוח פרילוצקי שתוך זמן קצר נעשה העורך וכותב המאמרים הראשי של דער וועג. דער וועג היה היומון היידי הראשון שיצא לאור בפולין. העיתון נסגר ב-1907. 

ב-1910 יחד עם בנו ייסד את העיתון היומי היידי דער מאמענט והיה לעורכו הראשי של העיתון.

==לקריאה נוספת==
* [http://yizkor.nypl.org/index.php?id=2334פנקס קרמניץ - ספר זיכרון], הוצאת ארגון עולי קרמניץ בישראל, 1954, עמ' 189-190.
*חני ברקת-גלנצר, היומון ביידיש דער מאמענט (1910-1939), עמודים 63-71.

==קישורים חיצוניים==

* 

==הערות שוליים==

קטגוריה:יהודים פולנים
קטגוריה:עיתונאים כותבי יידיש
קטגוריה:עורכי עיתונים ביידיש
קטגוריה:חובבי ציון
קטגוריה:נספים בגטו ורשה
קטגוריה:סגל דער מאמענט
קטגוריה:ילידי 1862
קטגוריה:נפטרים ב-1942
A.S.A. Crew

A.S.A. Crew (מאנגלית: צוות A.S.A) הוא אלבום הבכורה של להקת ההבי מטאל היפנית מקסימום דה הורמון. האלבום יצא לאור באוגוסט של שנת 1999. זהו האלבום היחיד של הלהקה שבו משתתפים הבסיסט קי והגיטריסט סוג'י.

==רשימת שירים==
כל השירים נכתבו והולחנו על ידי להקת מקסימום דה הורמון.

==מבצעים==
מקסימום דה הורמון
*דאיסוק טסודה - שירה
*נאו קאוואקיטה - שירה, תופים
*סוג'י - גיטרה
*קי - גיטרה בס

==קישורים חיצוניים==

קטגוריה:אלבומי בכורה מ-1999
קטגוריה:אלבומי מטאל
מירה ברנשטיין

מירה ברנשטיין {{תמונה להחלפה}}
מירה ברנשטיין (1901–1943) הייתה מחנכת יהודייה ילידת וילנה. 

ברנשטיין נולדה בווילנה ב-13 בספטמבר 1901. היא למדה בסמינר למורים ביידיש בעיר, כאשר הייתה חלק מפולין בתקופה שבין שתי מלחמות העולם. לאחר מכן שימשה מורה בעיר, ובשנת 1939 התמנתה למנהלת הגימנסיה ביידיש. כאשר הוקם גטו וילנה הייתה ברנשטיין מבין מארגני מערכת החינוך בגטו ובלטה בו בתחום החינוך. היא הייתה דמות נערצת בגטו וכונתה "המורה מירה". במסגרת החינוכית שיזמה כללה גם העלאת הצגות ילדים וכן הייתה פעילה גם ב"מועדון הנוער" של הגטו. בנוסף, ברנשטיין הייתה חברה בארגון הפרטיזנים המאוחד בגטו. 

כאשר התקרב מועד חיסול הגטו, סירבה ברנשטיין להתפנות דרך תעלות הביוב, בשל מצבה הבריאותי ורצונה שלא להיות למעמסה על חבריה. עם חיסול הגטו נשלחה ברנשטיין למיידאנק ושם נספתה.

אברהם סוצקבר, משורר שחי אף הוא בגטו וילנה, כתב עליה את הפואמה "המורה מירה", המתארת כיצד ברנשטיין התמידה בהוראת הספרות ובהעלאת מחזות תיאטרון גם בעת שתלמידיה הולכים ומתמעטים:

על הווי בית הספר שניהלה ניתן ללמוד מתוך עדותה של חיה לזר שפירא, תל אביב, 28 במאי 1997 (מתוך ארכיון יד ושם): 

==קישורים חיצוניים==
*[http://www.thepartisan.org/document/68555,0,980.aspx מירה ברנשטיין], באתר ארגון הפרטיזנים, לוחמי ומורדי הגטאות
* בני מר, [https://massehet.com/wp-content/uploads/2022/12/6-17.pdf "מירה שושן, הדבורים ילדיה: המורה מירה ברנשטיין מווילנה"], [https://massehet.com/?page_id=36#cover17 מסכת] יז, 2022 
==הערות שוליים ==

קטגוריה:יהודים ליטאים
קטגוריה:נספים במחנה ההשמדה מיידנק
מאווי (מיתולוגיה פולינזית)

מאווי (באנגלית: Māui) הוא אחד מגיבורי המיתולוגיה הפולינזית. כמעט כל התרבויות והארצות בפולינזיה מספרות סיפורים על מעלליו. ברוב המקרים מתואר מאווי כאל למחצה או כאל, אך בחלקם הוא מתואר כאדם.

==מאווי במיתולוגיות השונות==
במיתולוגיה המאורית מתואר מאווי כגיבור, בנם של טרנגה ומקאטוטארה. לידתו מתוארת כמעשה נס. אמו השליכה את עוברה שנולד מוקדם מדי כשהוא מכוסה בשיער מתסרוקתה. רוחות הים מוצאות אותו ועוטפות אותו באצות. בהמשך מאומץ מאווי על ידי רנגי (טאמה-נוי-טה-רה) שמגדל אותו עד הגיעו לבגרות.

במיתולוגיה ההוואיית מתואר מאווי כגיבור וכמנהיג עתיק. הוא בנם של אקלנה ואשתו הינאקאווי, אחד מארבעה אחים שכולם נקראו מאווי, ונחשב לאל למחצה. למאווי היה קרס שבעזרתו יכול היה לדוג כל דבר שבו חפץ, כולל את השמש שאותה אילץ להאריך את הימים בקיץ. האי מאווי קרוי על שמו.

במיתולוגיה הטונגאית היה זה מאווי ששלה את האיים המהווים את טונגה ממעמקי הים. בנו הצעיר, קיסיקיסי היה מי שגילה את האש ולימד את בני האדם את סודות הבישול. מאווי נושא את העולם על כתפיו וכשהוא ישן עלולות תנועותיו לגרום לרעידות אדמה. בחלק מהמסורות מדובר בשלושה אחים ששלושתם נקראו מאווי.

במיתולוגיה הטהיטית היה מאווי אדם, נביא או כומר, שהועלה בהמשך לדרגת אל. מסופר עליו שבאחד הימים החלה השמש לשקוע בטרם סיים את עבודתו ולכן החזיק בקרניה ועצר את מהלכה לזמן מה. מאווי היה מי שגילה את האש, כשעד אז אכלו בני האדם אוכל נא.

במיתולוגיה המנגרבנית מאווי שולה את האדמה מהים וקושר את השמש בעזרת שערות. אביו נקרא אטארגה ואמו אואגה. במיתולוגיה זו מסופר על שמונה שענו לשם מאווי, כשמאווי בעל שמונה העיניים (מאטאוורו) הוא הגיבור. הוא נולד מטבורה של אמו וגידל אותו סבו, טה רופה, שנתן לו מטה קסמים בשם אטואה-טיין, וגרזן בשם איראיאפאטאפאטה.

במיתולוגיה הסמואית מסופר על טי'איטי'אי, בן דמותו של מאווי, שירד למעמקים וקיבל את האש מאל רעידות האדמה מאפו'יה, לקח אותה בחזרה אל האדמה והחל לבשל. מאפו'יה עלה אל האדמה וכיבה את האש. תוך שהוא שובר את התנור. טי'איטי'אי נאבק במאפו'יה וניצח. בתמורה לחירותו סיפר לו מאפו'יה את סוד האש וכיצד להפיקה מגזרי עץ. מאז למדו בני האדם לבשל. במיתולוגיה הסמואית טי'איטי'אי אינו תופס את השמש כפי שעושה מאווי במיתולוגיות האחרות. במיתולוגיה זו אישה בשם מאנגאמאנגאי נכנסת להריון כתוצאה ממבט בשמש, והילד שנולד נקרא "בנה של השמש". הוא ואמו אינם מרוצים ממסעה המהיר של השמש, הילד תופס אותה בחבל ומכריח אותה להאט את מסעה.

==בתרבות פופולרית==
דמותו של מאווי היא הדמות הגברית הראשית בסרט האנימציה מואנה בו הוא בקצרה עוזר ומתחבר אליה. יצא בשנת 2016.

==לקריאה נוספת==
<div class="mw-content-ltr">
*E.R. Tregear, Maori-Polynesian Comparative Dictionary (Lyon and Blair: Lambton Quay, 1891).
*M. Beckwith, Hawaiian Mythology (University of Hawaii Press: Honolulu, 1970).
*W.D. Westervelt, Legends of Maui (Hawaiian Gazette: Honolulu, 1910).
</div>
==קישורים חיצוניים==
* [https://web.archive.org/web/20071204015836/http://www.mircea-eliade.com/from-primitives-to-zen/072.html סיפור מאורי על מאווי וגבירת המוות הינה-נוי-טה-פו]

קטגוריה:ערכים שבהם תבנית בריטניקה אינה מתאימה
קטגוריה:מיתולוגיה פולינזית
קטגוריה:אלים
מעבר סטיבנס

מעבר סטיבנס (באנגלית: Stephens Passage) הוא מצר ים באלסקה פאנהנדל (Alaska Panhandle), ארצות הברית, המפריד בין האי אדמירליות (Admiralty Island) ממערב לבין יבשת פאנהנדל ממזרח, ובין חצי האי מנספילד (Mansfield Peninsula; שבחלקו הצפוני של האי אדמירליות) ממערב לבין האי דאגלס (Douglas Island) ממזרח (וגם בין האי אדמירליות מדרום לבין האי דאגלס מצפון). המצר מקשר בין תעלת גאסטינו (שלחופיה שוכנת עיר הבירה של אלסקה, ג'ונו) מצפון-מערב, לבין פרדריק סאונד מדרום, ובין מפרץ פריץ קוב (Fritz Cove) שלחופו הצפון-מערבי של האי דאגלס, לבין פרדריק סאונד מדרום (שלא בדרך של תעלת גאסטינו). 

אורכו של המצר כ-170 ק"מ.

הפיורד טרייסי ארם (Tracy Arm) ממוקם במחצית דרכו לערך (במעבר שבין המקום הקרוב לנקודת המפגש עם תעלת גאסטינו בצפון, לפרדריק סאונד בדרום). 

במעבר סטיבנס מפליגות מעבורות של שירות המעבורות של אלסקה (Alaska Marine Highway). 

הוא נקרא ב-1794 על ידי ימאי אנגלי ומגלה ארצות ג'ורג' ונקובר על שמו ככל הנראה של סר פיליפ סטיבנס (Sir Philip Stephens, 1st Baronet), ששימש כמזכיר הראשון של האדמירליות.

==קישורים חיצוניים==

==הערות שוליים==

אדמירליות כפי שנצפים מהאי דאגלס (Douglas Island)]]

קטגוריה:מצרי ים באוקיינוס השקט
קטגוריה:אלסקה: מצרי ים
איש לחם זנגביל

איש לחם זנגביל (באנגלית: Gingerbread man) הוא שמה של עוגייה או ביסקוויט העשויה מלחם זנגביל, ובדרך כלל מיוצר בצורת אדם, למרות שלעיתים מגיע גם בצורות אחרות, בדרך כלל בתקופות החגים בארצות הברית ואנגליה (חג המולד, האלווין, חג הפסחא ועוד).
==היסטוריה==
לחם זנגביל הומצא לראשונה במהלך המאה ה-15, ויצירת צורות מן הבצק התחילה לראשונה במאה ה-16. התיעוד הראשון ללחם זנגביל מעוצב היה בבית המשפט של המלכה אליזבת הראשונה. צורות לחם הזנגביל אשר הביאה המלכה אליזבת היו בדמות האורחים החשובים.
==בשיאי העולם==
על פי ספר השיאים של גינס, איש לחם זנגביל הגדול ביותר בעולם יוצרה על ידי צוות סניף איקאה באוסלו, נורווגיה, בתאריך ה-9 בנובמבר 2009. איש לחם הזנגביל שקל 651 קילוגרמים.

==בתרבות המודרנית==

בסרטי שרק (זיכיון) ישנה דמות של איש לחם זנגביל שהוא מחבורתו של שרק.

איש לחם הג'ינג'ר (מבוסס על מעשיית הילדים "איש לחם הג'ינג'ר", Gingerbread Man), המכונה עקב כך "ג'ינג'י", הוא איש-עוגייה אמיץ, אשר לא מוותר לאף אויב. בסרט הראשון הוא נראה לראשונה כלוא בטירתו של הלורד פארקוואד כשהוא סובל עינויים אך לא מוכן לגלות פרטים סודיים. בסרט השני הוא משתלט על ביתו של שרק ביחד עם חבריו פינוקיו, 3 החזירונים והעכברים. בנוסף הוא אופה ביחד עם "איש המאפינס" (דמות משיר ילדים אנגלי) עוגייה גדולה שמסייעת לשרק להיכנס לארמון של פיונה ולהביס את הפיה הסנדקית. בסרט השלישי הוא מחפה על שרק כדי שהנסיך מקסים לא ידע שהוא הלך למצוא את היורש הבא.

==קישורים חיצוניים==

==הערות שוליים==

קטגוריה:עוגיות
קטגוריה:המטבח הבריטי
1901 בספורט

==טניס==
===המנצחות בתחרויות הגראנד סלאם===
* אליפות צרפת הפתוחה - פ.ז'ירו ()
* אליפות וימבלדון - שרלוט קופר ()
* אליפות ארצות הברית הפתוחה - אליזבת מור ()

===המנצחים בתחרויות הגראנד סלאם===
* אליפות צרפת הפתוחה - אנדרה ואשרו ()
* אליפות וימבלדון - ארתור גור ()
* אליפות ארצות הברית הפתוחה - ויליאם לרנד ()

===גביע דייוויס===

נבחרת ארצות הברית () זכתה בגביע לאחר שנבחרת בריטניה () לא התייצבה לתחרות.

==כדורגל==
===כדורגל לפי מדינות===

====איטליה====
* סרייה א' - מילאן זוכה באליפות.

====אנגליה====
* פרמייר ליג - ליברפול זוכה באליפות.
* הגביע האנגלי - טוטנהאם הוטספר זוכה בגביע האנגלי.

====ארגנטינה====
* ליגת העל הארגנטינאית - "אלומני" מבואנוס איירס זוכה באליפות

====גרמניה====
* הוקמה התאחדות הכדורגל הגרמנית

===קבוצות שנוסדו===
====כדורגל====
;דרום אמריקה
* ריבר פלייט - 
* אליאנסה לימה - 

;אירופה
* ברייטון אנד הוב אלביון - 
* קורטרייק - 
* לוצרן - 
* סטאד רן - 

====בייסבול====
* בוסטון רד סוקס - 
* ניו יורק יאנקיז - 
* אוקלנד אתלטיקס - 

==קישורים חיצוניים==

*
1902 בספורט

==טניס==
===המנצחות בתחרויות הגראנד סלאם===
* אליפות צרפת הפתוחה - פרנסואה מסו ()
* אליפות וימבלדון - מוריאל רוב ()
* אליפות ארצות הברית הפתוחה - מריון ג'ונס ()

===המנצחים בתחרויות הגראנד סלאם===
* אליפות צרפת הפתוחה - מישל ואשרו ()
* אליפות וימבלדון - לורנס דוהרטי ()
* אליפות ארצות הברית הפתוחה - ויליאם לרנד ()

===גביע דייוויס===

נבחרת ארצות הברית () זכתה בגביע לאחר ניצחון 3:2 על נבחרת בריטניה ().

==כדורגל==
===כדורגל לפי מדינות===

====איטליה====
*סרייה א' - גנואה זוכה באליפות.

====אנגליה====
* פרמייר ליג - סנדרלנד זוכה באליפות.
* הגביע האנגלי - שפילד יונייטד זוכה בגביע האנגלי.

====ארגנטינה====
* ליגת העל הארגנטינאית - "אלומני" מבואנוס איירס זוכה באליפות

====ברזיל====
בשל גודלה של ברזיל, אליפויות נערכו על בסיס אזורי.
* אליפות סאו פאולו בכדורגל - "סאופאולו אתלטיק" זוכה באליפות

====גרמניה====
* הוקמה התאחדות הכדורגל הגרמנית

===קבוצות שנוסדו===
====כדורגל====
;אירופה
* מנצ'סטר יונייטד - 
* נוריץ' סיטי - 
* ריאל מדריד - 
* גראצר א.ק. - 
* גו אהד איגלס - 
* אקסלסיור רוטרדם - 
* דברצן ו.ס.ק. - 
* מלאדה בולסלאב - 
* אראו - 
* ויצ'נצה - 
;דרום אמריקה
* פלומיננסה - 
* טיגרה - 

==שחייה==
===שיאי עולם===

====שחיינים====
* פרדריק ליין ()
18 באוגוסט בווסטון סופר מאר, בריטניה - שיא עולם ראשון במשחה ל-200 מטר חופשי בתוצאה של 2:28.6 דקות 

==קישורים חיצוניים==

קטגוריה:1902 בספורט
1903 בספורט

== אופניים ==
* בטור דה פראנס מנצח מוריס גארן ()

==טניס==
===המנצחות בתחרויות הגראנד סלאם===
* אליפות צרפת הפתוחה - פרנסואה מסו ()
* אליפות וימבלדון - דורותי דאגלס צ'יימברס ()
* אליפות ארצות הברית הפתוחה - אליזבת מור ()

===המנצחים בתחרויות הגראנד סלאם===
* אליפות צרפת הפתוחה - מקס דקוג'י ()
* אליפות וימבלדון - לורנס דוהרטי ()
* אליפות ארצות הברית הפתוחה -לורנס דוהרטי ()

===גביע דייוויס===

נבחרת ארצות הברית () זכתה בגביע לאחר ניצחון 4:1 על נבחרת בריטניה ().

==כדורגל==
===כדורגל לפי מדינות===

====איטליה====
*סרייה א' - גנואה זוכה באליפות.

====אנגליה====
* פרמייר ליג - שפילד ונסדיי זוכה באליפות.
* הגביע האנגלי - "בורי" זוכה בגביע האנגלי.

====ארגנטינה====
* ליגת העל הארגנטינאית - "אלומני" מבואנוס איירס זוכה באליפות

====ברזיל====
בשל גודלה של ברזיל, אליפויות נערכו על בסיס אזורי.
* אליפות סאו פאולו בכדורגל - "סאופאולו אתלטיק" זוכה באליפות

====גרמניה====
* בונדסליגה - "ו.פ.ב. לייפציג" זוכה באליפות.

====ספרד====
* גביע המלך הספרדי - אתלטיק בילבאו זוכה בגביע.

===קבוצות שנוסדו===
====אירופה====
* אתלטיקו מדריד - 
* בשיקטש - 
* אברדין - 
* ורונה - 
* ויקטוריה ז'יז'קוב - 

==קישורים חיצוניים==

קטגוריה:1903 בספורט
Bonded by Blood

Bonded by Blood (מאנגלית: קשורים בקשר דם) הוא אלבום הבכורה של להקת הת'ראש מטאל האמריקאית אקסודוס. האלבום יצא לאור באפריל של שנת 1985, ונחשב ליצירת מופת ולאבן דרך במוזיקת ההבי מטאל.
במקור האלבום תוכנן להיקרא A Lesson in Violence, אך השם השתנה לאחר שלא נמצא רעיון מתאים לעטיפת האלבום.

==עטיפת האלבום==
עטיפת האלבום המקורית הייתה שני פעוטים צמודים המייצגים את הטוב והרשע, אך בהוצאה המחודשת של שנת 1989 העטיפה הוחלפה בלוגו הלהקה על רקע קהל צבוע באדום ושחור.

==ביקורות==
האלבום זכה להצלחה מסחררת והולל כיצירת מופת של הז'אנר. מגזין Metal Forces העניק לאלבום ציון של עשר מתוך עשר, הציון הגבוה ביותר האפשרי, בטענה שהוא "קלאסיקת ת'ראש מטאל". אתר Allmusic הענקי לו ארבעה כוכבים מתוך החמישה האפשריים: "Bonded by Blood של אקסודוס יכול להיחשב אבן דרך שאחראית להתחלת הת'ראש מטאל". בשנת 2013, האלבום דורג במקום השמיני ברשימת "10 אלבומי הת'ראש מטאל הגדולים בכל הזמנים" של Whatculture, ובמקום השמונים ברשימת "100 אלבומי המטאל הטובים ביותר" של Metalrules.

==רשימת שירים==
כל השירים נכתבו והולחנו על ידי להקת אקסודוס.

==מבצעים==
אקסודוס
*פול באלוף - שירה
*גר הולט - גיטרה
*ריק הונולט - גיטרה
*רוב מקילופ - גיטרה בס
*טום הנטינג - תופים

==קישורים חיצוניים==

* [http://www.metal-archives.com/albums/Exodus/Bonded_by_Blood/728 האלבום באתר Encyclopaedia Metallum]

==הערות שוליים==

קטגוריה:אלבומי ת'ראש מטאל
קטגוריה:אלבומי בכורה מ-1985
קטגוריה:אלבומים באנגלית
קבוצת לפידות

קבוצת לפידות היא חברה פרטית ישראלית העוסקת בייבוא, הפצה ושיווק של מוצרים ושירותים בתחומי הבריאות ואיכות החיים. מטה הקבוצה ממוקם בפארק התעשייה הדרומי, קיסריה, ועובדים בו למעלה מ-220 עובדים.

== היסטוריה ==
קבוצת לפידות נוסדה בשנת 1979 על ידי עמי לפידות (יו"ר ובעלים משותפים) וגילה לפידות (דירקטורית ובעלים משותפים). החברה ייצגה את חברת התרופות הדנית נובו נורדיסק ותרופות נוספות ובכללן הורמונים ותרופות לטיפול בסרטן וסוכרת. בשנת 1995 הוקמה חברת לפידות ספורט בע"מ. בשנת 2000 מונה עמי לפידות למנכ"ל חברת פרינג ישראל בע"מ, הנציגות המקומית של חברת התרופות. בנוסף, הוקמה חברת לפידות ביוטי בע"מ, שעסקה בייבוא והפצה של מותגי קוסמטיקה. בשנת 2006 נרכשה חברת "לוכסמבורג תרופות בע"מ" שנוסדה ב-1930. החברה עסקה ביבוא ושיווק תרופות, מכשור וציוד רפואי. כמו כן, נרכשה גם חברת הבת לוכסויז'ן אשר ייבאה ושיווקה עדשות אופטיות ומותגי מסגרות ראייה ומשקפי שמש<ref></ref>. בשנת 2011, שמה של לוכסמבורג תרופות בע"מ שונה ללפידות מדיקל ייבוא ושיווק בע"מ. בשנת 2016 פעילותה של חברת לוכסויז'ן בע"מ מוזגה עם פעילותה של חברת לפידות מדיקל. בשנת 2017: חברת BD רכשה את "בקטלאב דיאגנוסטיקה בע"מ", מה שהיה הבסיס להקמתה של חברת BD ישראל בע"מ. קבוצת לפידות חנכה החברה מרכז לוגיסטי נוסף אשר הצטרף למערך התפעולי של הקבוצה. קבוצת לפידות דורגה במקום השישי בדירוג סיטונאי ציוד רפואי ותרופות בישראל של Dun's 100.

== הנהלת החברה ==

* עמי לפידות - יו"ר ונשיא קבוצת לפידות המשמש בתפקיד מאז 1980.
* גילה לפידות - דירקטורית ובעלים משותפים.
* אילן לפידות - מנכ"ל קבוצת לפידות.

== חברות ומותגים בולטים אותן מייצגת ומשווקת החברה ==
הקבוצה מייצגת חברות בינלאומיות רבות כגון: ALCON, B BRAUN, ZEISS, Leica, NIHON KOHDEN, MIZUHO OSI, DE RIGO.

== קישורים חיצוניים ==
* [https://web.archive.org/web/20150509235303/http://he.lapidot.com/ אתר קבוצת לפידות]
* 
* 
* [http://he.medwowglobal.com/company/lapidot-medical-import-marketing-ltd/64653 Lapidot Medical Import & Marketing LTD.] , באתר Medwowglobal
* [http://www.news1.co.il/Archive/0020-D-222764-00.html קבוצת לפידות חוגגת 30 שנות פעילות], גיא גולן, אתר News1, 8 בדצמבר 2009
* [https://www.old.health.gov.il/units/pharmacy/trufot/Mucar_List.asp?p=1&Sr_Type=B_Rishaon&Y_Name=LAPIDOT%20MEDICAL%20IMPORT%20AND%20MARKETING%20LTD&Letter=Lapidot&Y_Code=1056&safa= מאגר תרופות של לפידות מדיקל באתר מאגר התרופות של ישראל]

== הערות שוליים ==

קטגוריה:חברות יבוא ישראליות
קטגוריה:חברות רפואיות
קטגוריה:קיסריה: חברות
*
קטגוריה:ישראל: חברות שהוקמו ב-1979
1904 בספורט

== אולימפיאדה ==

האולימפיאדה השלישית מתקיימת בסנט לואיס שבארצות הברית.
{| border="1" cellpadding="2" cellspacing="0"
|- bgcolor="#efefef"
| מקום
| מדינה
| bgcolor="gold" |זהב
| bgcolor="silver" |כסף
| bgcolor="CC9966" |ארד
| סה"כ
|-
| 1
| ארצות הברית
| 78 || 83 || 77 || 238
|-
| 2 
גרמניה
| 4 || 4 || 5 || 13
|-
| 3
| קובה
| 4 || 2 || 3 || 9
|-
| 4
קנדה
| 4 || 1 || 0 || 5
|-
| 5 
הונגריה
| 2 || 1 || 1 || 4
|}

== אופניים ==
* בטור דה פראנס מנצח אנרי קורנה ()

==טניס==
===המנצחות בתחרויות הגראנד סלאם===
* אליפות צרפת הפתוחה - קייט גילו ()
* אליפות וימבלדון - דורותי דאגלס צ'יימברס ()
* אליפות ארצות הברית הפתוחה - מרי סאטון ()

===המנצחים בתחרויות הגראנד סלאם===
* אליפות צרפת הפתוחה - מקס דקוג'י ()
* אליפות וימבלדון - לורנס דוהרטי ()
* אליפות ארצות הברית הפתוחה -הולקומב וורד ()

===גביע דייוויס===

נבחרת בריטניה () זכתה בגביע לאחר ניצחון 5:0 על נבחרת בלגיה ().

==כדורגל==
הקמת פיפ"א.

===כדורגל לפי מדינות===
====איטליה====
*סרייה א' - גנואה זוכה באליפות.

====אנגליה====
* פרמייר ליג - שפילד ונסדיי זוכה באליפות.
* הגביע האנגלי - מנצ'סטר סיטי זוכה בגביע האנגלי.

====ארגנטינה====
* ליגת העל הארגנטינאית - "בלגרנו" מבואנוס איירס זוכה באליפות

====ברזיל====
בשל גודלה של ברזיל, אליפויות נערכו על בסיס אזורי.
* אליפות סאו פאולו בכדורגל - "סאופאולו אתלטיק" זוכה באליפות

====גרמניה====
* בונדסליגה - העונה בוטלה.

====ספרד====
* גביע המלך הספרדי - אתלטיק בילבאו זוכה בגביע.

===קבוצות שנוסדו===
====אירופה====
* בנפיקה ליסבון - 
* באייר לברקוזן - 
* מאלגה (כדורגל) - 
* שאלקה 04 - 
* ניס - 
* סיינה - 

==קישורים חיצוניים==

קטגוריה:1904 בספורט
קאסיו פרננדס

קאסיו פרננדס מגאלייאס (בפורטוגזית: Kassio Fernandes Magalhães; נולד ב-11 בפברואר 1987) הוא כדורגלן עבר ברזילאי ששיחק בעמדת הבלם.וכיום עוזר מאמן עירוני קריית שמונה.

==קריירה==
קאסיו את הקריירה שלו בקנואס מהליגות הנמוכות בברזיל. בקיץ חתם בא.א.ק. לרנקה מליגת העל הקפריסאית. בקיץ חתם באתניקוס אחנס. לאחר שבעונת איבד את מקומו בהרכב, במרץ חתם בצ'אנגצ'ון יטאי הסינית, בדצמבר שוחרר מהמועדון.

בקיץ הגיע לישראל וחתם בעירוני קריית שמונה. ב-18 בינואר 2014 כבש את שער הבכורה שלו בליגת העל, במשחק מול בני סכנין שהסתיים בתיקו 1-1. בעונתו הראשונה בקבוצה זכה עמה בגביע המדינה, לאחר שפתח בהרכב בניצחון 1-0 על מכבי נתניה במשחק הגמר. ב-31 ביולי 2014 ערך את הופעת הבכורה שלו במסגרת אירופית, בתיקו 1-1 נגד דינמו מוסקבה במסגרת מוקדמות הליגה האירופית.

באוגוסט 2018 חזר לישראל וחתם במכבי אחי נצרת מהליגה הלאומית.

ב-11 ביולי 2019 קאסיו חתם בוילפרנקואנסה מפורטוגל, בה שיחק עונה אחת בסיומה פרש מכדורגל.במאי 2023 חזר לישראל ומונה לעוזר מאמן עירוני קריית שמונה.

==קישורים חיצוניים==

קטגוריה:בלמי כדורגל ברזילאים
קטגוריה:כדורגלנים ברזילאים
קטגוריה:כדורגלני א.א.ק. לרנקה
קטגוריה:כדורגלני אתניקוס אחנס
קטגוריה:כדורגלני צ'אנגצ'ון יאטאי
קטגוריה:כדורגלני עירוני קריית שמונה
קטגוריה:כדורגלני מכבי אחי נצרת
קטגוריה:כדורגלני וילפרנקואנסה
קטגוריה:כדורגלנים זרים בישראל
קטגוריה:ספורטאים ברזילאים בסין
קטגוריה:ספורטאים ברזילאים בישראל
קטגוריה:ספורטאים ברזילאים בפורטוגל
קטגוריה:ברזילאים שנולדו ב-1987
עמירן שקלים

עמירן שקלים (נולד ב-23 במרץ 1988) הוא כדורגלן עבר ישראלי ששיחק בעמדת המגן השמאלי.

==קריירה==
שקלים החל לשחק כדורגל במחלקת הנוער של מכבי תל אביב, וב-22 בפברואר 2007 ערך את הופעת הבכורה שלו בקבוצה הבוגרת, כשנכנס כמחליף במשחק מול מכבי חיפה במסגרת גביע הטוטו. גם בעונה שלאחר מכן שותף במשחקי גביע הטוטו, אך לא שיחק בליגה במדי הקבוצה. בקיץ הושאל להפועל כפר סבא מהליגה הלאומית, וב-27 בספטמבר 2008 הבקיע את שער הבכורה שלו בקריירה, בתיקו 1–1 נגד מכבי הרצליה.

בקיץ חזר למכבי תל אביב, אך לא שותף במשחקי הקבוצה, ובחלון העברות של ינואר הושאל להפועל פתח תקווה. ב-1 במאי 2010 ערך את הופעת הבכורה שלו בליגת העל, בניצחון 1–2 על הפועל נצרת עילית. אף על פי שלא זכה לדקות משחק רבות בפתח תקווה נשאר במועדון בסיום העונה, ובעונת 2010/2011 ערך במדיה 16 הופעות בליגת העל.

בקיץ הושאל שקלים להפועל ראשון לציון. ב-24 בנובמבר 2011 הבקיע את שער הבכורה שלו בליגת העל, בתיקו 1–1 נגד הפועל רמת השרון, ובסיום העונה ירד עם הקבוצה לליגה הלאומית. בקיץ הושאל שוב להפועל פתח תקווה, לאחר שירדה לליגה הלאומית, וב-31 בדצמבר 2012 הבקיע צמד בניצחון 5–1 נגד מכבי הרצליה.

בקיץ שוחרר ממכבי תל אביב וחתם במועדון ספורט אשדוד. לאחר שלא זכה לדקות משחק רבות, שוחרר מאשדוד בתום העונה וחזר להפועל פתח תקווה, לאחר שעלתה בחזרה לליגת העל. בעונת 2014/2015 ערך 15 הופעות במדי הקבוצה, ובסופה ירד עמה לליגה הלאומית.

ביולי חתם שקלים בהפועל רמת השרון מהליגה הלאומית, במדיה הבקיע שני שערים בעונת 2016/2017. בקיץ חזר לקדנציה שלישית בהפועל פתח תקווה, ובעונת 2017/2018 כבש שני שערים בליגה הלאומית.

ב-3 ביולי 2018 חתם שקלים בהפועל תל אביב, לאחר שחזרה לליגת העל. ב-8 באוגוסט 2018 ערך את הופעת הבכורה שלו במועדון, כשנכנס כמחליף במשחק מול מ.ס. אשדוד במסגרת גביע הטוטו, ובליגה שותף בארבעה משחקים בעונת 2018/2019.

ב-29 ביוני 2019 הודיע שקלים על פרישה ממשחק פעיל.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:רמת השרון: כדורגלנים
קטגוריה:כדורגלני מכבי תל אביב
קטגוריה:כדורגלני הפועל כפר סבא
קטגוריה:כדורגלני הפועל פתח תקווה
קטגוריה:כדורגלני הפועל ראשון לציון
קטגוריה:כדורגלני מועדון ספורט אשדוד
קטגוריה:כדורגלני הפועל רמת השרון
קטגוריה:כדורגלני הפועל תל אביב
קטגוריה:בוגרי תיכון רוטברג (רמת השרון)
קטגוריה:ישראלים שנולדו ב-1988
סטפורדשייר

סטפורדשייר (באנגלית: Staffordshire) הוא מחוז בצפון-מערב אנגליה, באזור מערב המידלנדס. הוא גובל בנוטינגהאמשייר מצפון, דרבישייר ולסטרשייר ממזרח, ווריקשייר מדרום-מזרח, ווסטרשייר ווסט מידלנדס מדרום, ושרופשייר ממערב.

העיר הגדולה ביותר במחוז היא סטוק-און-טרנט. 96% מהתושבים הם לבנים, ו-94% נולדו באנגליה (אחוז נוסף נולד בשאר הממלכה המאוחדת). הקהילה היהודית במחוז מונה כ-400 איש. בנוסף על כך, מתגוררים באזור כ-15,000 מוסלמים.

במועצת המחוז חברים כ-62 נציגים, מתוכם 51 משויכים למפלגה השמרנית, עשרה למפלגת הלייבור ועוד אחד עצמאי.

== קישורים חיצוניים==

* 
* 

*
קטגוריה:אנגליה: מחוזות
קטגוריה:מערב המידלנדס: מחוזות
ראנגל נארוז

ראנגל נארוז (באנגלית: Wrangell Narrows; שמו לשעבר ברוסית – Пролив Врангеля; Proliv Vrangelya או "מצר וראנגל") הוא מצר ים בארכיפלג אלכסנדר שבאלסקה פאנהנדל (Alaska Panhandle), ארצות הברית, המפריד בין האיים קופריאנוף (Kupreanof Island) וווייבודסקי (Woewodski Island) ממערב, לבין האי מיטקוף (Mitkof Island) ממזרח. המצר מקשר בין פרדריק סאונד מצפון למצר סאמנר מדרום, וממנו דרך מפרץ איפיג'ינאיה (Iphigenia Bay) למפרץ אלסקה.

מצר שאורכו כ-35 ק"מ משמש את ספינות הדיג ומעבורות של שירות המעבורות של אלסקה (Alaska Marine Highway). אוניות תענוגות גדולות במיוחד אינן מפליגות בו בשל רדידות מימיו.

נקרא ב-1838 על ידי גאוגרף רוסי ממוצא פיני לינדנברג (Линденберг; G. Lindenberg) על שמו של מגלה ארצות רוסי ממוצא גרמני בלטי פרדיננד וראנגל.

==קישורים חיצוניים==

* 

==הערות שוליים==

ראנגל נארוז ב-1948

קטגוריה:מצרי ים באוקיינוס השקט
קטגוריה:אלסקה: מצרי ים
1905 בספורט

== אופניים ==
* בטור דה פראנס מנצח לואי טרוסליה ()

==טניס==
===המנצחות בתחרויות הגראנד סלאם===
* אליפות צרפת הפתוחה - קייט גילו ()
* אליפות וימבלדון - מאי סאטון ()
* אליפות ארצות הברית הפתוחה - אליזבת מור ()

===המנצחים בתחרויות הגראנד סלאם===
* אליפות אוסטרליה הפתוחה - רודני היט ()
* אליפות צרפת הפתוחה - מוריס ז'רמן ()
* אליפות וימבלדון - לורנס דוהרטי ()
* אליפות ארצות הברית הפתוחה -בילס רייט ()

===גביע דייוויס===

נבחרת בריטניה () זכתה בגביע לאחר ניצחון 5:0 על נבחרת ארצות הברית ().

==כדורגל==
===כדורגל לפי מדינות===

====איטליה====
*סרייה א' - יובנטוס זוכה באליפות.

====אנגליה====
* פרמייר ליג - ניוקאסל יונייטד זוכה באליפות.
* הגביע האנגלי - אסטון וילה זוכה בגביע האנגלי.

====ארגנטינה====
* ליגת העל הארגנטינאית - "אלומני" מבואנוס איירס זוכה באליפות

====ברזיל====
בשל גודלה של ברזיל, אליפויות נערכו על בסיס אזורי.
* אליפות סאו פאולו בכדורגל - "פאוליסטנו" זוכה באליפות

====גרמניה====
* בונדסליגה - אוניון ברלין זוכה באליפות.

====ספרד====
* גביע המלך הספרדי - ריאל מדריד זוכה בגביע.

===קבוצות שנוסדו===
====אירופה====
* צ'לסי - 
* קריסטל פאלאס - 
* גלאטסראיי - 
* סביליה - 
* ארמיניה בילפלד - 
* מיינץ - 
* הראדץ קראלובה - 

====דרום אמריקה====
* אינדפנדיינטה 
* בוקה ג'וניורס 

==שחייה==
===שיאי עולם===

====שחיינים====
* זולטאן הלמיי (23px האימפריה האוסטרו-הונגרית (הונגריה))
3 בדצמבר בווינה, אוסטריה - שיא עולם ראשון במשחה ל-100 מטר חופשי בתוצאה של 1:05.8 דקות 

==קישורים חיצוניים==

קטגוריה:1905 בספורט
הרפורדשייר

הֵרֵפוֹרְדְשֵׁייר (באנגלית: Herefordshire) הוא מחוז טקסי והיסטורי הממוקם באזור מערב המידלנדס באנגליה. הוא גובל בשרופשייר מצפון, ווסטרשייר ממזרח, גלוסטרשייר מדרום-מזרח, ובווילס ממערב. בירת המחוז היא העיר הרפורד.

המחוז הוקם בשנת 1996. צמיחת האוכלוסייה מהירה יחסית ביחס לאנגליה. בשנים 1991–2011 אוכלוסיית המחוז צמחה בכ-14.4%, בהשוואה ל-10% בכל אנגליה. 98.2% מהתושבים הם לבנים, 0.8% אסייתים, 0.2% שחורים ו-1.5% הוא מעורב או מגזע אחר.

ההרפורדשייר מכיל כשני מחוזות בחירה לבית הנבחרים הבריטי. כיום (2017), שני נציגי המחוז הם מן המפלגה השמרנית. במועצת המחוז פועלים כ-53 נציגים הבוחרים את מנהיג המחוז הממנה 8 נציגים נוספים לקבינט. הבחירות למועצה מתקיימות אחת לארבע שנים. הבחירות האחרונות התקיימו בשנת 2015.

== קישורים חיצוניים==

* 
* 

==הערות שוליים==

קטגוריה:אנגליה: מחוזות
*
קטגוריה:מערב המידלנדס: מחוזות
רועי בקל

רועי בקל (נולד ב-7 באוקטובר 1987) הוא כדורגלן עבר ישראלי ששיחק בעמדת הקשר.

==קריירה==
בקל התחיל את הקריירה שלו במחלקת הנוער של מכבי פתח תקווה. ב-13 באוגוסט 2006 ערך את הופעת הבכורה שלו בקבוצה הבוגרת של המועדון, בניצחון 0-1 על בני יהודה תל אביב במסגרת גביע הטוטו. עד לסיום העונה ערך בסך הכל ארבע הופעות בגביע הטוטו. ב-8 במרץ 2008 ערך את הופעת הבכורה שלו בליגת העל, בהפסד 3-0 למועדון ספורט אשדוד. בקיץ הושאל להפועל רמת השרון. מהליגה הלאומית. ב-13 בנובמבר 2009 הבקיע את שער הבכורה שלו בקריירה, בהפסד 5-3 להכח עמידר רמת גן במסגרת גביע הטוטו. בקיץ חזר למכבי פתח תקווה, וכבש שני שערים ב-24 הופעות בליגת העל.

בקיץ חתם באלקי לרנקה מליגת העל הקפריסאית. בעונתו הראשונה במועדון שותף רק ב-12 משחקים והבקיע שער אחד, ובעונתו השנייה ערך 23 הופעות וכבש שלושה שערים. בקיץ חזר לישראל וחתם במועדון ספורט אשדוד. ב-1 בספטמבר 2013 כבש את שער הבכורה שלו במועדון, בניצחון 2-3 על מכבי חיפה. ב-28 בינואר 2014 הבקיע צמד בניצחון 1-2 על מכבי תל אביב במסגרת גביע המדינה, ובסך הכל כבש בעונה זו שבעה שערים בכל המסגרות. באוקטובר קרע את הרצועה ולא חזר לשחק עד תום העונה. בסיום העונה פרש ממשחק פעיל. 

==קישורים חיצוניים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני מכבי פתח תקווה
קטגוריה:כדורגלני הפועל רמת השרון
קטגוריה:כדורגלני אלקי לרנקה
קטגוריה:כדורגלני מועדון ספורט אשדוד
קטגוריה:כדורגלנים ישראלים בקפריסין
קטגוריה:פתח תקווה: כדורגלנים
קטגוריה:ישראלים שנולדו ב-1987
גל בראל

גל בראל (נולד ב-15 ביוני 1990) הוא כדורגלן עבר ישראלי שיחק בעמדת הבלם והקשר האחורי.

==קריירה==
בראל התחיל את הקריירה שלו במחלקת הנוער של הפועל רמת השרון, וב-11 באוגוסט 2007 ערך את הופעת הבכורה שלו בקבוצה הבוגרת של המועדון, כשנכנס כמחליף במשחק מול הפועל נצרת עילית במסגרת גביע הטוטו לליגה הלאומית. לאחר מכן המשיך לשחק בקבוצת הנוער, ובעונת הושאל לקבוצת הנוער של בית"ר ירושלים.

בעונת חזר בראל להפועל רמת השרון והפך לשחקן הרכב קבוע בקבוצה, עמה זכה בעונת בגביע הטוטו לליגה הלאומית. בתום העונה העפיל עם הקבוצה לליגת העל לראשונה בתולדותיה. ב-27 באוגוסט 2011 ערך את הופעת הבכורה שלו בליגת העל, בהפסד 1–2 להפועל ראשון לציון. בתחילת עונת נפצע, וחזר למגרשים רק במחזור ה-22.

לאחר שבעונת ירד עם הפועל רמת השרון לליגה הלאומית, בקיץ חתם בראל במועדון ספורט אשדוד, במדיה ערך רק שש הופעות בליגה, ובתום העונה ירד עם הקבוצה לליגה הלאומית. לקראת עונת עונת חתם בהפועל פתח תקווה, לאחר שירדה לליגה הלאומית.

את עונת התחיל כשחקן חופשי. בינואר חתם במועדון נעוריו, הפועל רמת השרון עד לסיום העונה.

באוגוסט הצטרף להפועל עכו.

ב-13 ביולי 2020, בראל חתם בהפועל רעננה.

ב-8 בפברואר 2021, בראל חתם במכבי בני ריינה מליגה א' צפון, ובתום העונה עבר להפועל קלנסווה מליגה ב'.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:קשרי כדורגל ישראלים
קטגוריה:כדורגלני הפועל רמת השרון
קטגוריה:כדורגלני מועדון ספורט אשדוד
קטגוריה:כדורגלני הפועל פתח תקווה
קטגוריה:כדורגלני הפועל עכו
קטגוריה:כדורגלני הפועל רעננה
קטגוריה:כדורגלני מכבי בני ריינה
קטגוריה:רמת השרון: כדורגלנים
קטגוריה:ישראלים שנולדו ב-1990
סביטלובודסק

סביטלובודסק (אוקראינית: Світловодськ) היא עיר במחוז קירובוגרד אוקראינה.

העיר הוקמה ב-1954 כיישובם של בוניה של תחנת הכוח ההידראולית של קרמנצ'וג. היישוב קיבל מעמד של עיר ב-1961, אז העיר קיבלה שם חרושצ'וב (ניקיטה חרושצ'וב באותה תקופה היה מזכ"ל המפלגה הקומוניסטית וראש הממשלה של ברית המועצות, הוא נכח בעת ההפעלה הראשונה של תחנת הכוח). ב-1962 שונה שמה של העיר לקרמגס (КремГЭС), וב-1969 היא קיבלה את שמה הנוכחי.

==אוכלוסייה==
שינוי אוכלוסייה של סביטלובודסק לאורך השנים:
{| class="wikitable"
|שנה || מספר אוכלוסייה 
|-
|1970|| 34,000
|-
|1975|| 49,400
|-
|1989|| 56,000
|-
|2001|| 50,000
|}

ההרכב הלאומי של תושבי סביטלובודסק בשנת 2001:
{| class="wikitable"
|לאום || מספר תושבים || אחוז מכלל האוכלוסייה
|-
|אוקראינים|| 41,700 || 83,6
|-
|רוסים|| 7,400 || 14,8
|-
|בלארוסים|| 300 || 0,6
|-
|מולדבים|| 100 || 0,2
|}

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מחוז קירובוהראד: ערים
קטגוריה:יישובים שהוקמו ב-1954
גילוי מוקדם

ברפואה מונעת, גילוי מוקדם הוא מניעה שניונית של מחלות - הליך שמטרתו לגלות מחלה או גורם סיכון בשלבים מוקדמים שלהם, כשנזקיהם עדיין אינם גלויים, על מנת לטפל בהם בשלב מוקדם ככל האפשר ולשנות את מהלך המחלה.

לגילוי מוקדם משמשות בדיקות רפואיות שגרתיות (בדיקות דם, מדידת לחץ דם, הדמיה וכדומה), וכן בדיקות ממוקדות באנשים שבהם החשש למחלה מסוימת גדול יותר. מבחינת הרפואה המונעת, גילוי מוקדם בא לאחר מניעה ראשונית - הפחתת החשיפה לגורמי סיכון, או יצירת חסינות כלפיהם, באמצעות אימוץ אורח חיים בריא, חיסונים, טיפול תרופתי מונע וכדומה, ולפני מניעה שלישונית - התערבות לאחר הופעת המחלה לשם הפחתת הסיבוכים וצמצום השלכותיה של מחלה מפושטת.

==גילוי מוקדם בהיריון==

==גילוי מוקדם ביילודים==

==מחלת הסרטן==

לגילוי מוקדם תפקיד מרכזי במאבק במחלת הסרטן - אחוזי הריפוי של סרטן שהתגלה בשלב התחלתי הם גבוהים, בעוד סרטן שהתגלה בשלבים מאוחרים בדרך כלל אינו ניתן לריפוי, ועלול להוביל למוות. יחד עם זאת, לסקירות המיועדות לגילוי מוקדם של סרטן יש גם סיכונים לנזק.<ref></ref> לשם גילוי מוקדם משמשות בדיקות אחדות:
* ממוגרפיה - בדיקה המשתמשת בקרני רנטגן ומיועדת לזיהוי ואיבחון מוקדם של רקמות חשודות באזור החזה, לאיתור של סרטן השד. על פי מאמר משנת 2023, בדיקת סקירה זו איננה מביאה כנראה להארכת חיים.<ref name=":0"></ref>
* בדיקה עצמית לגילוי סרטן השד - בבדיקה יש לחפש סימנים חשודים המעידים על אפשרות של התפתחות סרטנית. סימנים אלה כוללים שינוי צורה באחד מהשדיים, הופעת גומות או בליטות, הופעת כלי דם, תזוזת הפטמה או הפרשות ממנה. בנוסף, על ידי מישוש ניתן לחוש בגושים בשד או בבית השחי.
* קולונוסקופיה ובדיקת דם סמוי בצואה, לגילוי מוקדם של סרטן המעי הגס. על פי מאמר משנת 2023, בדיקת דם סמוי בצואה וקולונוסקופיה אינן מביאות כנראה להארכת חיים, ובדיקת סיגמואידוסקופיה מביאה להארכת חיים ממוצעת של כ-3 חודשים.<ref name=":0" />
* סריקה ויזואלית יסודית של העור, לאיתור שומות וסימנים חריגים על העור, העשויים להעיד על חשש לסרטן העור. בניגוד למרבית הבדיקות, המצריכות מכשור רפואי, בדיקה זו יכול אדם לבצע בעצמו. בין הסימנים מעוררי החשד: הופעת נקודת חן חדשה (כתם שטוח או גבשושית) ההולכת וגדלה בהתמדה, שינוי בגודל בצבע ובצורה של שומה או של נקודת חן קיימת, פצע שלא נרפא. אם סימנים אלה מופיעים, יש לגשת לבדיקה של רופא עור.
* בדיקת דם שתגלה סרטן, שנים לפני התפרצותו.

מדענים מקליבלנד קליניק באוהיו פיתחו בדיקת דם שתאפשר גילוי מוקדם של סרטן. מחברי המחקר טוענים שבבדיקה שערכו בקרב 1600 בני אדם, הצליחו לזהות כ-90% סמנים גנטיים של סרטן מכמה סוגים

==הערות שוליים==

קטגוריה:רפואה
אוסאמה

אוסאמה (בספרדית: Ozama) הוא נהר ברפובליקה הדומיניקנית. אורכו 148 ק"מ, והוא הנהר הרביעי באורכו במדינה, אחרי יאקה דל נורטה, יונה ויאקה דל סור. מוצאו ברכס יאמאסה (Yamasá) שבדרום המדינה, סמוך לעיר וייה אלטאגראסיה, והוא נשפך לים הקריבי בתחומי הבירה סנטו דומינגו. בסמוך לשפך, בצדו המערבי, מצוי מבצר אוסאמה, המבצר הראשון שהקימו הספרדים ביבשת אמריקה, במטרה להגן על העיר.

לנהר זורמים שלושה נהרות עיקריים: איסבלה, סאביטה (Sabita) ויבקאו (Yabacao). פרט לכך, מוזרמים אליו גם שפכים רבים, ביתיים ותעשייתיים, והוא אחד הנהרות המזוהמים במדינה.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:הרפובליקה הדומיניקנית: גאוגרפיה
קטגוריה:אמריקה: נהרות
קטגוריה:סנטו דומינגו
מבצר אוסאמה

מבצר אוסאמה (בספרדית: Fortaleza Ozama) הוא מבצר בסנטו דומינגו, בירת הרפובליקה הדומיניקנית, סמוך לגדתו המערבית של נהר אוסאמה.

המבצר הוקם בין 1502 ל-1505 בהוראת המושל ניקולאס דה אובאנדו במטרה להגן על סנטו דומינגו ועל הנמל שלה מפני שודדי ים ומפני יריבותיה של ספרד על השליטה באזור – בריטניה, פורטוגל וצרפת. בדומה למבנים אחרים באותה תקופה, גם את המבצר בנו ילידים בני הטאינו ועבדים שהובאו מאפריקה. עם השלמת הבנייה היה מבצר אוסאמה לראשון המבצרים הספרדים ביבשת אמריקה, ולמעשה המבנה הצבאי הראשון של מעצמה אירופית כלשהי ביבשת זו.

הלבנים ששימשו לבניית המבצר סותתו מאלמוגים שנישלו מהים, והן הוצמדו זו לזו בתערובת של גבס, חרסית, גיר ודם של בעלי חיים. המבנה הראשון שהוקם, שהוא גם המבנה המרכזי בתחומי המבצר, הוא "מגדל המחווה" (Torre de Homenaje), המתנשא לגובה של 18 מטרים. סביבו הוקמו יתר המבנים ועמדות לתותחים. החומות המקיפות את המבצר נבנו בעובי של 3 מטרים, פרט לחומה הפונה לנהר, שעוביה מטר אחד. שער הכניסה, הפונה לעיר, הוקם ב-1608.

פרט להגנה על העיר, שימש המבצר גם כבית סוהר, ובייעודו זה פעל עד 1965. עם פינויו באותה שנה, נפתח המבצר לציבור הרחב. ב-1990 הוכרזה העיר הקולוניאלית של סנטו דומינגו כאתר מורשת עולמית, והמבצר נכלל בשטח ההכרזה.

==קישורים חיצוניים==

* [http://www.colonialzone-dr.com/sights1.html מבצר אוסאמה] באתר הרובע הקולוניאלי של סנטו דומינגו

אוסאמה
קטגוריה:סנטו דומינגו: מבנים
קטגוריה:בתי סוהר שנסגרו
מקסימיליאן ארנולד

מקסימיליאן ארנולד (בגרמנית: Maximilian Arnold; נולד ב-27 במאי 1994) הוא כדורגלן גרמני המשחק בעמדות הקשר ההתקפי והמרכזי בקבוצת וולפסבורג מהבונדסליגה, בה הוא גם הקפטן, ובנבחרת גרמניה.

==קריירת מועדונים==

ארנולד עזב את ביתו בגיל 12, במטרה להצטרף לאקדמיית הכדורגל לנערים של דינמו דרזדן. שלוש שנים בלבד לאחר מכן, הוא הצטרף לוולפסבורג. יחד עם קבוצות הנערים של מועדונו החדש, זכה ארנולד ב-2 תוארי אליפות לנוער, ב-2009 וב-2011.

ב-26 בנובמבר 2011 ארנולד ערך את הופעת הבכורה שלו בקבוצת הבוגרים, כאשר נכנס כמחליף בשלב מאוחר של משחק החוץ מול אאוגסבורג, בו הפסידה קבוצתו 0–2. במשחק זה, ארנולד עשה היסטוריה במועדונו, כאשר היה לשחקן הצעיר ביותר שמשחק עבורו, בגיל 17, חמישה חודשים -30 ימים בלבד.

ב-13 באפריל 2013, ארנולד כבש את שערו המקצועני הראשון, כאשר כבש את השער הראשון במשחק התיקו 2-2 נגד 1899 הופנהיים. כך, גם קבע שיא חדש נוסף במועדון, והיה לכובש הצעיר ביותר בוולפסבורג. ב-22 ביוני 2013, ארנולד חתם על חוזה ארבע-שנתי חדש במועדונו.

==תארים==
===מועדונים===
;וולפסבורג - אקדמיה/נוער
* אליפות גרמניה עד גיל 19: 2010-2011
* הבונדסליגה עד גיל 17, אזור צפון/צפון-מזרח: 2008-2009

;וולפסבורג
* הגביע הגרמני: 2014/2015
* הסופר קאפ הגרמני: 2015

==קישורים חיצוניים==

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני וולפסבורג
קטגוריה:כדורגלני נבחרת גרמניה
קטגוריה:כדורגלנים גרמנים באולימפיאדת טוקיו (2020)
קטגוריה:גרמנים שנולדו ב-1994
כריסטיאן סירגי

כריסטיאן בוגדן סירגי (ברומנית: Cristian Sârghi, נולד ב-23 בנובמבר 1986) הוא כדורגלן רומני המשחק באוצלול גאלאץ בעמדת הבלם.

==קריירה==
סירגי התחיל את הקריירה שלו בפוליטכניקה גאלאץ מהליגות הנמוכות. בשנת חתם באוצלול גאלאץ. ב-6 בדצמבר 2009 הבקיע את שער הבכורה שלו במועדון בתיקו 1-1 נגד ואסלוי. בעונת זכה עם המועדון באליפות הראשונה בתולדותיה. ב-2 בנובמבר 2011 ערך את הופעת הבכורה שלו בזירה האירופית בהפסד 2-0 למנצ'סטר יונייטד במסגרת שלב הבתים של ליגת האלופות.

בקיץ חתם במכבי נתניה. בתום העונה עזב וחתם בקונקורדיה קיאז'נה וכעבור חצי עונה חתם בארמיס ארדיפו.

במרץ חזר לרומניה וחתם בפאנדורי טרגו ז'יו.

באוגוסט חתם בגז מתאן מדיאש.

ביולי סירגי חתם בפטרולול פלוישט.

ב-22 באוגוסט 2020, סירגי חתם באוצלול גאלאץ.

==קישורים חיצוניים==

קטגוריה:כדורגלנים רומנים
קטגוריה:בלמי כדורגל רומנים
קטגוריה:גאלאץ: כדורגלנים
קטגוריה:כדורגלני אוצלול גאלאץ
קטגוריה:כדורגלני מכבי נתניה
קטגוריה:כדורגלני קונקורדיה קיאז'נה
קטגוריה:כדורגלני ארמיס ארדיפו
קטגוריה:כדורגלני פאנדורי טרגו ז'יו
קטגוריה:כדורגלני גז מתאן מדיאש
קטגוריה:כדורגלני פטרולול פלוישט
קטגוריה:כדורגלנים זרים בישראל
קטגוריה:ספורטאים רומנים בישראל
קטגוריה:ספורטאים רומנים בקפריסין
קטגוריה:רומנים שנולדו ב-1986
ואצלב קאדלץ

ואצלב קאדלץ (בצ'כית: Václav Kadlec; נולד ב-20 במאי 1992) הוא כדורגלן צ'כי המשחק כחלוץ במועדון ספרטה פראג ונבחרת צ'כיה.

==קריירת מועדונים==
קאדלץ החל לשחק כדורגל באקדמיית הנוער של מועדון בוהמיינס 1905. הוא עבר לשחק בקבוצת ספרטה פראג, וערך את הופעת הבכורה שלו בקבוצת הבוגרים של המועדון ב-25 באוקטובר 2008, במסגרת משחק ליגת הגמברינוס מול פריבראם. הוא כבש את שערו הראשון בליגה כבר בגיל 16. בנובמבר 2012, קאדלץ סדק את גולגולתו בהתנגשות ראשים עם מרטין נשפור, במהלך משחק של ספרטה פראג מול מלאדה בולסלאב.

לאחר 5 עונות במועדונו הצ'כי, חתם קאדלץ ב-18 באוגוסט 2013, במועדון הבונדסליגה איינטרכט פרנקפורט, על חוזה ארבע-שנתי. אחרי עונת בכורה בגרמניה, בה כבש 5 שערי ליגה, הושאל חזרה לקבוצתו הראשונה, ספרטה פראג. אחרי תקופת השאלה קצרה, בה כבש 4 שערי ליגה ב-6 משחקים, שב למועדונו הגרמני.

ב-1 בינואר 2016 חתם במיטיולן הדנית.

בקיץ 2016 חזר קאדלץ לספרטה פראג.

==קריירה בינלאומית==
ב-12 באוקטובר 2010 ערך קאדלץ את הופעת הבכורה שלו עבור נבחרת צ'כיה מול ליכטנשטיין. בהופעת בכורה זו, הספיק קאדלץ לכבוש שער בינלאומי ראשון, ובכך להפוך לכובש הצעיר בכל הזמנים עבור הנבחרת הצ'כית. ב-2010 זכה בתואר "הכישרון הצ'כי לשנה". 

הוא ייצג גם את נבחרת צ'כיה עד גיל 21 במסגרת אליפות אירופה לנבחרות עד גיל 21 2011.

==תארים==
===מועדונים===
;ספרטה פראג
* ליגת העל הצ'כית (2): 2009/2010, 2013/2014
* הסופרקאפ הצ'כי (1): 2010

== קישורים חיצוניים ==

קטגוריה:כדורגלנים צ'כים
קטגוריה:חלוצי כדורגל צ'כים
קטגוריה:פראג: כדורגלנים
קטגוריה:כדורגלני נבחרת צ'כיה
קטגוריה:כדורגלני ספרטה פראג
קטגוריה:כדורגלני איינטרכט פרנקפורט
קטגוריה:כדורגלני מיטיולן
קטגוריה:צ'כים שנולדו ב-1992
ווסטרשייר

ווסטרשייר (באנגלית: Worcestershire) הוא מחוז טקסי והיסטורי הממוקם באזור מערב המידלנדס באנגליה. ייסוד המחוז קדם לכיבוש הנורמני של אנגליה בשנת 1066. הוא גובל בהרפורדשייר ממערב, שרופשייר מצפון-מערב, מעט בסטפורדשייר מצפון, וסט מידלנדס מצפון-מזרח, ווריקשייר ממזרח ובגלוסטרשייר מדרום.

המחוז מחולק לשש נפות: רדיץ', ווסטר, ברומסגרוב, וויקייבן, וויר פורסט ומלברן הילס.

== קישורים חיצוניים==

* 
* 

==הערות שוליים==

קטגוריה:אנגליה: מחוזות
קטגוריה:מערב המידלנדס: מחוזות
ויליאם האל-ג'ונס

סר ויליאם האל-ג'ונס (באנגלית: William Hall-Jones; 16 בינואר 1851 – 19 ביוני 1936) היה ראש ממשלת ניו זילנד ה-16 מיוני ועד אוגוסט 1906. הוא היה ראש ממשלה זמני לאחר מותו של ריצ'רד סדון ועד לשובו מחו"ל של ג'וזף וורד.

==ראשית חייו==
ויליאם האל-ג'ונס נולד בעיר פולקסטון שבקנט, אנגליה. הוא הגיע לדנידין, ניו זילנד ב-1873, שם עבד כנגר ומאוחר יותר כבנאי בטימרו.

==קריירה פוליטית==
בעקבות מותו של חבר הפרלמנט ריצ'רד טרנבול, התקיימו באוגוסט 1890 בחירות ביניים במחוז הבחירה של טימרו, בהם נבחר האל-ג'ונס. את מחוז בחירה זה הוא ייצג עד לפרישתו ב-1908. הוא היה חבר פרלמנט עצמאי, אך היה בעל השקפות מתונות ופרוגרסיביות ונטה להזדהות עם דעותיהם של ג'ון באלנס, ג'ורג' גריי וג'ון מקנזי.

ב-1896 מונה האל-ג'ונס להיות שר בממשלה. במהלך העדרו של ריצ'רד סדון מהמדינה ב-1906, הוא שימש כראש הממשלה בפועל ומיד לאחר הלווייתו של סדון הוא הרכיב ממשלה חדשה. במהלך תקופת כהונתו הקצרה הוא גם שימש כשר האוצר, שר העבודה, שר העבודות הציבוריות, שר החינוך ושר הימייה.

יחד עם זאת, הוא הודיע כי הוא יכהן בתפקיד עד לשובו של סר ג'וזף וורד ממסע מעבר לים. בממשלתו של וורד הוא קיבל את תפקיד שר הרכבות והעבודות הציבוריות. בדצמבר 1908 הוא החליף את ויליאם פמבר ריבס כנציב העליון של ניו זילנד בלונדון, תפקיד אותו מילא עד ל-1912, אז שב לניו זילנד ומונה להיות חבר במועצה המחוקקת (הבית העליון של הפרלמנט של ניו זילנד שהיה קיים אז).

==קישורים חיצוניים==

* [http://www.teara.govt.nz/en/biographies/2h7/hall-jones-william Hall-Jones, John. "Hall-Jones, William 1851-1936". Dictionary of New Zealand Biography. Ministry for Culture and Heritage. Retrieved 10 December 2011.]
* [http://www.teara.govt.nz/en/1966/hall-jones-hon-sir-william 'HALL-JONES, Hon. Sir William', from An Encyclopaedia of New Zealand, edited by A. H. McLintock, originally published in 1966. Te Ara - the Encyclopedia of New Zealand, updated 9-Nov-11]
* 

קטגוריה:ראשי ממשלת ניו זילנד
קטגוריה:שרי האוצר של ניו זילנד
קטגוריה:שגרירי ניו זילנד
קטגוריה:שגרירים בממלכה המאוחדת
קטגוריה:מסדר מיכאל הקדוש וג'ורג' הקדוש: גבירות ואבירים מפקדים
קטגוריה:ניו זילנדים שנולדו ב-1851
קטגוריה:נפטרים ב-1936
סופרמרקט בקליפורניה

אלן גינסברג בשנת 1988
סופרמרקט בקליפורניה (באנגלית: A Supermarket in California) הוא שיר מאת המשורר היהודי-אמריקאי אלן גינסברג, שנכתב בשנת 1955 ופורסם לראשונה בשנת 1956 בספרו של גינסברג "Howl and Other Poems" ("יללה ושירים אחרים") ונחשב לאחד השירים החשובים של דור הביט.

==הרקע לכתיבת השיר==
גינסברג כתב את "סופרמרקט בקליפורניה" בזמן ששהה בברקלי הסמוכה לסן פרנסיסקו במדינת קליפורניה בשנת 1955, כמחווה למשורר האמריקאי הקאנוני וולט ויטמן במלאת מאה שנים לפרסום ספרו עלי עשב. גינסברג קרא בצעירותו את שירתו של ויטמן והיא השפיעה רבות על כתיבתו, בהתאם השיר "סופרמרקט בקליפורניה" כתוב בסגנון המאפיין את ויטמן.

המשורר הישראלי רוני סומק סיפר על שיחה שהייתה לו עם גינסברג ב-1995 אודות "סופרמרקט בקליפורניה":

בשיר יוצא גינסברג למסע קניות לילי מדומיין עם ויטמן ועם המשורר הספרדי פדריקו גארסיה לורקה (שכתב גם הוא אוֹדָה לויטמן, וכלל אותה בספרו משורר בניו יורק שראה אור ב-1940 אחרי הירצחו) בסופרמרקט שוקק חיים בקליפורניה - שניהם היו משוררים הומוסקסואלים, כמו גינסברג עצמו. עוד מוזכר בשיר כארון - משיט המעבורת של אל השאול האדס במיתולוגיה היוונית.

מקובל לראות ב"סופרמרקט בקליפורניה" ביקורת על אמריקה הקפיטליסטית שלאחר מלחמת העולם השנייה, המתמקדת בהיבטים צרכניים, ועומדת בהנגדה לדורו של ויטמן.

==תרגומים לעברית ואזכורים בשירה העברית==
תרגומים:
* תרגום נתן זך בספר קדיש ושירים אחרים, עם עובד (1988)
* תרגום יוסי גמזו
* תרגום חני שטרנברג בכתב העת "מקף" (2012)
* תרגום אנה הרמן ודורי מנור בכתב העת "הו!" (2015)
* תרגום ערן צלגוב בכתב העת ננופואטיקה (2017)

===אזכורים בשירה העברית ומחוות בשירה העברית===
* המשוררת אגי משעול מאזכרת את השיר במחזור השירים "בהיפר"
* המשורר גלעד מאירי מתייחס לשיר בשירו "השלמות לשבת"
* המשורר עמיחי חסון מתייחס לשיר בשירו "רמי לוי בתלפיות"
* המשורר יאיר דברת מתייחס לשיר בשירו "סופרמרקט בתל אביב"
* המשורר והמתרגם עודד פלד מתייחס לשיר בחלק 12 של פואמה "יום הולדת" המוקדשת לגינזברג

==לקריאה נוספת==
* ננופואטיקה: מחווה לאלן גינזברג, עורכים: עמיחי חסון וגלעד מאירי, הוצאת מקום לשירה, 2017.

==קישורים חיצוניים==
*[https://www.youtube.com/watch?v=7Nc53bxy1_8 אלן גינסברג קורא את "סופרמרקט בקליפורניה"] באתר יוטיוב
* [http://www.poetryfoundation.org/poem/177128 מילות השיר "סופרמרקט בקליפורניה"] באתר poetry foundation
* 
* 

==הערות שוליים==

קטגוריה:שירים באנגלית
קטגוריה:שירים שנכתבו על ידי אלן גינסברג
קטגוריה:שירי 1956
קטגוריה:שירים על מזון ושתייה
דוד מאיר

דוד מרדכי מאיר (7 ביוני 1926 – 14 בדצמבר 1992) היה רופא ישראלי יוצא ארצות הברית, אשר כיהן כמנהל הכללי השלישי של בית החולים שערי צדק בירושלים.

==קורות חיים==
דוד מאיר נולד בברוקלין שבניו יורק כדוד מרדכי ליפשיץ, בן למשפחה שמוצאה מליטא. לימים שינה את שם משפחתו למאיר, כשמו הפרטי של אביו.

מאיר למד בישיבת תורה ודעת. השלים לימודי תואר ראשון בכימיה בישיבה יוניברסיטי וסיים את לימודי הרפואה באוניברסיטת אוטווה שבקנדה. התמחה בפתולוגיה תוך כדי שירות כרופא בחיל האוויר של ארצות הברית. שירת בקוריאה כרופא בחדר מיון. בשנת 1958 הצטרף לסגל הקולג' החדש לרפואה על שם אלברט איינשטיין בישיבה יוניברסיטי וניהל בו את התוכנית ללימודי הפתולוגיה.

===בישראל===
בשנת 1968, בגיל 42, עלה מאיר לישראל ומונה כמנהל הכללי של בית החולים שערי צדק, לאחר פטירתו הפתאומית של קודמו ד"ר פאלק שלזינגר. הוא תואר ככוח המניע בבניית הקמפוס החדש של בית החולים ליד שכונת בית וגן ובהעברת בית החולים אליו, מהלך שבעטיו גם הופנתה כלפיו ביקורת, שכן הוא היקשה על מצבו הכספי של בית החולים. בימיו נפתחו בבית החולים מחלקות ושירותים חדשים רבים. כיהן כמנהל בית החולים עד 1981.

נטורי קרתא התנגדו למינויו של מאיר למנהל בית החולים בשל עיסוקו כפתולוג. בחודש אפריל 1969 הושחת ביתו על ידי קבוצה של חרדים, שגם פגעו באמו הזקנה, בטענה שמאיר מאפשר נתיחות מתים בבית החולים בניגוד להלכה היהודית. בחודש יולי 1969 מנעו בעדו חרדים בשל אותה טענה מלהתפלל ליד הכותל המערבי.

מאיר לימד פתולוגיה בבית הספר לרפואה של האוניברסיטה העברית. הוא גם שימש כחבר חבר הנאמנים של אוניברסיטת בר-אילן והיה ממייסדי האגודה לרפואה ומשפט.

ב-14 בדצמבר 1992 נפטר דוד מאיר בירושלים. הוא מת מפצעים שנגרמו לו כשנפגע על ידי מכונית ליד ביתו בעיר. נקבר בבית הקברות סנהדריה.

מאיר היה נשוי ואב לשלושה.

==קישורים חיצוניים==
* [http://www.szmc.org.il/?TabId=69 פרופ' דוד מאיר] באתר המרכז הרפואי שערי צדק
* [http://www.stillman.org/morris/d0000/g0000005.htm דוד מאיר] באתר Stillman
* צבי לביא, [http://jpress.org.il/Olive/APA/NLI_heb/SharedView.Article.aspx?parm=0NU%2B7uZuH8FdCe0I52mYWeyma7yMujIBEOJBj8Vf9Kg463Ecw0ZR36fmWtnz2Ff6Yw%3D%3D&mode=image&href=MAR%2F1968%2F12%2F11&page=13&rtl=true לא באתי לחולל מהפכה], מעריב, 11 בדצמבר 1968, באתר עיתונות יהודית היסטורית
* [http://www.nytimes.com/1992/12/16/obituaries/david-m-maeir-66-ex-pathology-professor.html ידיעה על מותו של מאיר], באתר הניו יורק טיימס
* [https://books.google.co.il/books?id=Y0yGuWYwaPUC&pg=PR9&lpg=PR9&dq=david+maeir+pathologist&source=bl&ots=VKLQ00fySq&sig=6834yZ2mP4TSxkczSkwttLfCP_A&hl=iw&sa=X&ei=DSkiVZj7O4nqaP27gZgK&ved=0CDMQ6AEwAw#v=onepage&q=david%20maeir%20pathologist&f=false הקדשה לדוד מאיר בספר Modern Scholarship in the Study of Torah], באתר Google Books

==הערות שוליים==

קטגוריה:מנהלי המרכז הרפואי שערי צדק
קטגוריה:רופאים יהודים אמריקאים
קטגוריה:פתולוגים ישראלים
קטגוריה:רופאים צבאיים אמריקאים
קטגוריה:רופאים צבאיים יהודים
קטגוריה:סגל ישיבה יוניברסיטי
קטגוריה:סגל האוניברסיטה העברית בירושלים: רפואה
קטגוריה:בוגרי ישיבה יוניברסיטי
קטגוריה:קצינים וחוגרים יהודים בחיל האוויר של ארצות הברית
קטגוריה:ישראלים ילידי ארצות הברית
קטגוריה:עולים בשנות ה-1960
קטגוריה:הרוגי תאונות דרכים בישראל
קטגוריה:יהודים הקבורים בבית הקברות סנהדריה
קטגוריה:בוגרי ישיבת תורה ודעת
קטגוריה:ישראלים שנולדו ב-1926
קטגוריה:ישראלים שנפטרו ב-1992
וילטשייר

וילטשייר (באנגלית: Wiltshire) הוא מחוז באזור דרום-מערב אנגליה. הוא גובל בדורסט, סאמרסט, המפשייר, גלוסטרשייר, אוקספורדשייר וברקשייר.

וילטשייר בולט בארכאולוגיה הפרה-רומית שבו. במחוז ישנן עדויות ארכאולוגיות רבות ליישובים מן התקופה המזוליתית, הנאוליתית והברונזה. הבולטים שבאתרים אלו (ואולי בבריטניה כולה) הם סטונהנג' ואייווברי. במאה ה-6 וה-7 וילטשייר היה קצה בריטניה הסקסונית.

מבחינה כלכלית, צפון המחוז עשיר יותר מחלקו הדרומי. בצפון המחוז ממוקמות תאגידים בינלאומיים רבים, ובהם הונדה, אינטל ומוטורולה. וילטשייר בולט בכך שאחוז גבוה מתושביו עובדים בייצור תעשייתי כלשהו (בעיקר ציוד חשמלי ומכשירים, מוצרי מזון, משקאות, ריהוט, גומי, תרופות ומוצרי פלסטיק). בנוסף על כך, המגזר הציבורי ממלא גם הוא חלק מרכזי בתעסוקה. לכוחות המזוינים של בריטניה יש בסיסים רבים במחוז בהם מחנה בולפורד.

== פוליטיקה וממשל ==
וילטשייר מורכבת משבעה מחוזות בחירה לבית הנבחרים הבריטי. בבחירות הכלליות 2017 המפלגה השמרנית ניצחה בכל שבעת המחוזות.

עד שנת 2009 התקיימו כ-4 מועצות מחוזיות, עד שכולן אוחדו לכדי מחוז אחד. מועצת המחוז הנוכחית מורכבת מ-98 נציגים. הבחירות האחרונות למועצה התקיימו ב-4 במאי 2017 ותוצאותיהן היו:
* המפלגה השמרנית- 68 נציגים
* המפלגה הליברל-דמוקרטית- 20 נציגים
* עצמאיים- 7 נציגים
* מפלגת הלייבור- 3 נציגים

== קישורים חיצוניים==

* 
* 

קטגוריה:אנגליה: מחוזות
*